rejauldu/bengali-wikipedia huggingface dataset:
প্রেম অভিমুখিতাকে স্নেহময় অভিমুখিতাও (affectional orientation) বলা যায়। এর মাধ্যমে ইঙ্গিত করা হয়, কোনো ব্যক্তির যৌনতা বা লিঙ্গের প্রতি তার প্রেমময় সম্পর্ক বা প্রেমে পরাকে। একে যৌন অভিমুখিতার বিকল্প হিসাবে ব্যবহার করা হয় এবং সেই দৃষ্টিকোণ থেকে যৌন আকর্ষণ এইসবকিছু নিয়ে গঠিত এক বৃহৎ পরিসরেরই অংশ।Crethar, H. C. & Vargas, L. A. (2007). Multicultural intricacies in professional counseling. In J. Gregoire & C. Jungers (Eds.), The counselor’s companion: What every beginning counselor needs to know. Mahwah, NJ: Lawrence Erlbaum. . p.61. উদাহরণস্বরুপ, একজন সর্বকামী ব্যক্তি বিবেচনাহীন ভাবে; নারী-পুরুষ উভয়ের ক্ষেত্রে যৌন আকর্ষণ অনুভব করতে পারে। কিন্তু অন্তরঙ্গ ভালোবাসা অনুভব করে, শুধুমাত্র নারীর ক্ষেত্রে, এমনটাও হতে পারে। নিষ্কামী মানুষদের জন্য প্রেমময় অভিমুখিতা; নিজের আকর্ষণ প্রকাশের জন্য যৌন অভিমুখিতার চেয়ে অনেক বেশি সহজময়।  প্রেমের পরিচয় মানুষ পরিপূর্ণভাবে হয়তো আবেগপ্রবণভাবে রোমান্টিক সম্পর্কে জড়াবে অথবা জড়াবে না, এই যে প্রেমের নানারুপ বৈশিষ্ট্য আছে, সে সম্পর্কিত কতিপয় প্রধান বৈশিষ্ট্যগুলো নিম্নে উল্লেখিত হল:  Aromantic: সকল ধরনের, এবং যে কারো প্রতি প্রেমময় আকর্ষণবোধের অভাবকে বুঝানো হয় (aromanticism)। thumb|এরোমাটিক পতাকা  Heteroromantic: বিপরীত লিঙ্গের মানুষের প্রতি প্রেমের আকর্ষণ (heteroromanticism)।  Homoromantic: সমলিঙ্গের মানুষের প্রতি প্রেমের আকর্ষণ। (homoromanticism)  Biromantic: উভয় লিঙ্গের মানুষের প্রতি প্রেমের আকর্ষণ (biromanticism)।  Panromantic: উভয় লিঙ্গ বা একক লিঙ্গের মানুষের প্রতি প্রেমের আকর্ষণ, তবে এ আকর্ষণ বোধ, শুধুমাত্র আকর্ষণেই সীমাবদ্ধ থাকে, যৌন সঙ্গমে অনীহা দেখা যায়। (panromanticism)  Demiromantic: যে কোনো লিঙ্গের বা উভয়লিঙ্গের মানুষের প্রতি প্রেমের আকর্ষণ, তবে এ আকর্ষণ তখনি তৈরী হয়, যখন যার প্রেমে পরা হয়-তার সাথে একটা গভীর আবেগের সম্পর্ক ( deep emotional bond) গড়ে উঠে (demiromanticism)।  যৌনতা এবং নিষ্কামিতার সাথে সম্পর্ক এই যে প্রেমের (romantic) অভিমুখিতার সাথে যৌন অভিমুখিতার পার্থক্য, তা কতটুকু তা নিয়ে পর্যাপ্ত গবেষণা এখনো করা হয় নি।  সাধারণ উৎস গুলো থেকে দেখা যায় যে, যৌন অভিমুখিতা; যৌন এবং প্রেমময় (romantic) উভয় আকর্ষণের ই অংশ। একইভাবে, "রোমান্টিক ভালোবাসা" কেও উল্লেখ করা হয়, "যৌনতা বা মোহের শক্তিশালী অংশ হিসেবে," যদিও কিছু তথ্যসূত্র এ ধারণার বিরোধিতা করে বলে, যৌন এবং প্রেমময় আকর্ষণ গুলো একে অপরের সাথে পুরোপুরি সংযুক্ত- এমন ধারণা ঠিক নয়। নিষ্কামিতাকে বিবেচনায় নিলে, নিষ্কামীরা যৌন আকর্ষণ উপলব্ধি করে না (দেখুন gray asexuality), কিন্তু তারা রোমান্টিক আকর্ষণ উপলব্ধি করতে পারে।  তথ্যসূত্র  বই পরিচিতি   আরও পড়ুন     বিষয়শ্রেণী:এলজিবিটিকিউ বিষয়শ্রেণী:যৌন অভিমুখিতা
বেগুন ভর্তা হলো একপ্রকার বাঙালি খাবার। এতে বেগুন আগুনের আঁচে পুড়িয়ে তেল, লবণ, পেয়াজ, মরিচ সহ অন্যন্য উপদান সহযোগে তৈরি একশ্রেণীর খাদ্য।Jaffrey, M. – World of the East Vegetarian Cooking – Knopf (1983)  বাংলাদেশ, ভারত এবং পাকিস্তানে বেগুন ভর্তা খাওয়া হয় তবে অঞ্চলভেদে এটা তৈরির পদ্ধতি এবং খাওয়ার রীতি কিছুটা ভিন্ন হয়। এটা প্রাথমিকভাবে  বেগুন মিনমিনে মিহি করে প্রস্তুত করা একটি নিরামিষ খাবার। এটি কাঠকয়লা বা সরাসরি আগুনের ওপরে ভাজা হয়। এর ফলে এই ভর্তায় ধোঁয়াটে গন্ধ থাকে। প্রথাগতভাবে, এ খাবার প্রায়ই একটি দেশীয় খাবারের সঙ্গে খাওয়া হয়( বিশেষ করে পান্তা ও রুটি)। পাকিস্তান ও বাংলাদেশে  বেগুন ভর্তা একটি জনপ্রিয় রন্ধনপ্রণালীর অংশ। তবে ভারতে এটা বিহার, পশ্চিমবঙ্গ, আসাম, ওড়িশাসহ অনেক রাজ্যের জনপ্রিয় খাদ্য। এ খাবারের  স্থানীয় ভাষা উপর নির্ভর করে অনেক নাম আছে (হিন্দি: "बैंगन का भरता", গুজরাতি: odo, মারাঠি: वांग्याचे भरीत (wāngyāche bharīt))।   উপকরনসমূহ  বেগুন ভর্তা করতে প্রয়োজনীয় উপকরণগুলো হলঃ  বেগুন  সরিষার তেল  পেঁয়াজ কুচি  কাঁচা মরিচ/পাকা মরিচ  ধনে পাতা  লবণ  অন্যান্য উপকরণ   প্রস্তুতপ্রণালী  বেগুন ভর্তা দুই ভাবে করা যায়; বেগুনকে আগুনে পুড়িয়ে বা সেদ্ধ করে। প্রথমে চুলা জ্বালিয়ে দিয়ে গোটা বেগুন আগুনের উপর ধরতে হয়। এসময় বেগুনকে ঘুরিয়ে ঘুরিয়ে পোঁড়াতে হয় যেন সমভাবে পুড়তে পারে। বেগুন পোঁড়াতে গেলে দেখা যাবে উপরের ত্বক কালচে হয়ে বেগুন নরম হয়ে গেলে চুলা বন্ধ করতে হয়। এবার কালো ত্বক তুলে ফেলতে হয়। এপর্যায়ে কাঁচা মরিচ কুচি ও পেঁয়াজ কুচি তেলে হালকা আঁচে ভাজা ভাজা করে নিতে হয়। এছাড়া পাকা মরিচও ব্যবহার করা হয়। এবার একটি বাটিতে মরিচ, পেঁয়াজ চটকে নিয়ে পোঁড়া বেগুন মাখাতে হবে। অনেকে বেগুন ভর্তায় ধনিয়া পাতা, সিদ্ধ ডিম, টমেটো ইত্যাদি ব্যবহার করেন।  বেগুনকে সেদ্ধ করে ভর্তা করার জন্য প্রথমে পরিমাণ মতো পানি দিয়ে চুলায় আগুন জ্বালিয়ে বসাতে হবে। সেদ্ধ হবার পরে বেগুনের চামড়া সহ বা বাদে সব উপকরন একত্রে হাত দিয়ে চটকে নিতে হবে। এছাড়াও মরিচ, পেয়াজ সরিষার তেলে ভেজেও ভর্তায় মেশানো যায়।   পরিবেশন প্রক্রিয়া  বাঙালিরা সাধারণত খাবারের সাথে তরকারি হিসাবে বেগুন ব্যবহার করে। এছাড়া পহেলা বৈশাখ সহ অন্যন্য কিছু বাঙালি উৎসবে বেগুন ভর্তা পরিবেশিত হয়।   বিভিন্নতা   তামিল নাড়ু দক্ষিণ রাজ্য, তামিলদের তৈরি এই খাবারকে kathrikai thayir kothsu নামে ডাকা হয়। তার এ ভর্তা বানাতে বেগুন এবং সরিষা, লাল মরিচ এবং তিলের তেলের সঙ্গে মাখানো হয়। রেসিপির অন্তিম ধাপে মিশ্রণের সাথে দই (অ্যাংলো-ইন্ডিয়ান দই) যোগ করা হয় এবং ধনে পাতার সাথে  সস দিয়ে পরিবেশিত হয়।  ভোজপুরী ভাষী অঞ্চলে এ ধরনের উত্তরপ্রদেশের পূর্ব অংশে এবং পশ্চিমে বিহারে এটা বেইগান কা চোখা নামে পরিচিত।   চিত্রশালা    তথ্যসূত্র    বহিঃসংযোগ   রুমানার রান্নাঘর:বেগুন ভর্তা  টক-ঝাল-মিষ্টি:বিভিন্ন রকম ভর্তা   বিষয়শ্রেণী:বাংলাদেশী রন্ধনশৈলী বিষয়শ্রেণী:ভারতীয় রন্ধনশৈলী বিষয়শ্রেণী:বাঙালি রন্ধনশৈলী বিষয়শ্রেণী:ভর্তা বিষয়শ্রেণী:রন্ধনশৈলী বিষয়শ্রেণী:ভারতীয় সবজির পদ বিষয়শ্রেণী:রাজস্থানি রন্ধনশৈলী বিষয়শ্রেণী:উত্তরপ্রদেশী রন্ধনশৈলী বিষয়শ্রেণী:গুজরাতি রন্ধনশৈলী বিষয়শ্রেণী:বিহারি রন্ধনশৈলী বিষয়শ্রেণী:পাঞ্জাবি রন্ধনশৈলী বিষয়শ্রেণী:উত্তর ভারতীয় রন্ধনশৈলী বিষয়শ্রেণী:বেগুনের পদ বিষয়শ্রেণী:হিন্দি শব্দ ও বাক্যাংশ বিষয়শ্রেণী:ওড়িয়া রন্ধনশৈলী
জৈনুদ্দীন (১৫ শতক) মধ্যযুগের বাংলার একজন বিখ্যাত কবি। তিনি রসুল বিজয় কাব্য লিখে জনপ্রিয়তা লাভ করেন। তিনি গৌড়ের সুলতান শামসুদ্দিন ইউসুফ শাহের (১৪৭৪ - ১৪৮১) সভাকবি ছিলেন। তার পিতার নাম মৈনুদ্দীন। কবি ও তার পিতা নিজেদের প্রথম খলিফা আবুবকর সিদ্দিকীর বংশধর বলে দাবি করেন। জৈনুদ্দীন সুফি ধারার অনুসারী ছিলেন; শাহ্ মোহাম্মদ খান তার পীর ছিলেন।  তিনি রসুল বিজয় কাব্য লিখে জনপ্রিয়তা লাভ করেন। তিনি গৌড়ের সুলতান শামসুদ্দিন ইউসুফ শাহের (১৪৭৪ - ১৪৮১) সভাকবি ছিলেন, এবং শামসুদ্দিন ইউসুফ শাহ সুলতান হবার আগে থেকেই জৈনুদ্দীনের লেখালিখির পৃষ্ঠপোষকতা করতেন। রসুল বিজয় কাব্যটি তার মৌলিক রচনা নয় বরং কোনো ফার্সি গ্রন্থের অনুসরণে লিখিত। তার এই কাব্যটি প্রাচীন বাংলা সাহিত্যে মুসলমান রচিত বিজয়-কাব্যধারার অন্যতম পথিকৃৎ। এই কাব্যে মহানবীর দিগ্বিজয়-কাহিনী বর্ণিত হয়েছে। আহমদ শরীফ সম্পাদিত মধ্যযুগের কাব্য-সংগ্রহের 'রণাঙ্গন-এর দৃশ্য'- অধ্যায়ে এর বিস্তারিত আছে।রফিকুল ইসলাম ও অন্যান্য সম্পাদিত; কবিতা সংগ্রহ, ঢাকা বিশ্ববিদ্যালয়; তৃতীয় মুদ্রণ; জুলাই, ১৯৯০; পৃষ্ঠা- ৪৩৯ রসুল বিজয় কাব্যটি এতোটাই জনপ্রিয় ছিলো যে, এটাকে হিন্দুদের শ্রীকৃষ্ণবিজয়ের সাথে সাহিত্য ও ধর্মের মানদণ্ডে প্রতিনিধিত্ব করছে বলে মনে করা হতো।   আরও দেখুন   মধ্যযুগের বাংলা সাহিত্য  বিজয়-কাব্য   তথ্যসূত্র    বহি:সংযোগ   বিষয়শ্রেণী:বাঙালি কবি বিষয়শ্রেণী:মুহাম্মাদের জীবনীগ্রন্থ লেখক বিষয়শ্রেণী:১৫ শতকের মুসলিম বিষয়শ্রেণী:মুসলিম কবি
thumb|বম্বিসিল্লা গারুলাস অন্টারিও, কানাডা thumb|Bombycilla garrulus  বোহেমীয় ওয়াক্সউইং (বৈজ্ঞানিক নাম: Bombycilla garrulus) হচ্ছে প্যাসারিন জাতের পাখি যারা ইউরেশিয়ার উত্তরাঞ্চলের জঙ্গলে এবং উত্তর আমেরিকায় বাস করে। এদের পালকে লাল মোমের মত আভা থাকায় এদের ইংরেজি নাম এরকম। আকার এবং পাখনার পার্থক্যের কারণে এরা সিডার ওয়াক্সউইং এবং জাপানী ওয়াক্সউইং থেকে আলাদা পাখি।  শ্রেণীবিন্যাস ওয়াক্সউইং বম্বিসিলিডি পরিবারের ছোট লেজের পাখি। ক্যারোলাস লিনিয়াস ১৭৫৮ সালে তার সিস্টেমা ন্যাচারাই গ্রন্থে এদেরকে উল্লেখ করেন Lanius Garrulus নামে। ১৮০৮ সালে লুই জ্য পিয়েরে ভিয়েইল্লট এদেরকে বর্তমান গোত্র বোম্বিসিল্লাতে স্থানান্তরিত করেন। গোত্র নাম বোম্বিসিল্লা এসেছে গ্রীক শব্দ বোমবাক্স থেকে যার অর্থ সিল্ক এবং আধুনিক লাতিন সিল্লা থেকে যার অর্থ লেজ।  বর্ণনা বোহেমিয় ওয়াক্সউইং এর দৈর্ঘ্য ১৯-২৩ সেমি এবং ডানার বিস্তৃতি ১২.৬-১৪ সেমি এবং গড় ওজন ৫৫ গ্রাম। এদের লেজ খাঁটো। এরা পরিচর্যার মাধ্যমে এদের নরম ঘন পালককে সবসময় ভালো অবস্থায় রাখে।  বাসস্থান এরা ইউরেশিয়ার উত্তরাঞ্চলে এবং উত্তর আমেরিকায় বাস করে। ইউরেশিয়া তে এরা গাছেই বাসা বাঁধে। এরা অভিবাসী ধরনের পাখি। খাবার থাকলে এরা থাকে। খাবার ফুরিয়ে গেলে এরা এলাকা ছেড়ে চলে যায়।  স্বভাব ফেব্রুয়ারি/মার্চে এরা এদের শীতকালীন আবাস থেকে ফিরতে শুরু করে। উত্তরাঞ্চলের পাখিরা এপ্রিল/মে'র আগে নিজেদের আবাসভূমিতে ফিরতে পারে না। এরা জুন থেকে জুলাইয়ের মধ্যে বাসা বাঁধে। ভালো বাসা বাঁধার জায়গা পেলে কয়েক জোড়া পাখি পাশাপাশি বাসা বাঁধে। এরা -৭ টি ডিম পাড়ে। স্ত্রী পাখি ১৩/১৪ দিন একাই ডিমে তা দেয়। পুরুষ পাখিটি স্ত্রী পাখিটির জন্য খাবার নিয়ে আসে।  তথ্যসূত্র  বহিঃসংযোগ  Bohemian waxwing Species Account –  কর্নেল ল্যাব অভ অর্নিথোলজি  বিষয়শ্রেণী:হলার্কটিক পাখি বিষয়শ্রেণী:১৭৫৮-এ বর্ণিত পাখি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
বাংলাদেশ গার্মেন্টস ওয়ার্কার্স ইউনিটি কাউন্সিল (বিজিডব্লিইউসি) একটি জাতীয় ট্রেড ইউনিয়ন কেন্দ্র যা বাংলাদেশে অবস্থিত। এই কেন্দ্রটি ২১টি গার্মেন্ট শ্রমিক ট্রেড ইউনিয়ন ফেডারেশনকে একত্রিত করে।  কর্মসূচি   পূর্ণ মজুরি এবং বোনাস  বিগিডব্লিউইউসি বারবার শ্রমিকদের মজুরি ও বোনাস সময়মতো এবং সম্পূর্ণ পরিশোধের দাবি জানিয়েছে। উদাহরণস্বরূপ, ২০০৬ সালের জানুয়ারিতে, বাংলাদেশ গার্মেন্টস শ্রমিক ঐক্য পরিষদ বাংলাদেশ পোশাক প্রস্তুতকারক ও রপ্তানিকারক সমিতি (বিজিএমইএ) এর সদর দপ্তরের সামনে বিক্ষোভের আয়োজন করে, শ্রমিকদের ঈদ-উল-আযহা বোনাস পরিশোধের দাবিতে। ২০০৮, ২০১৩ এবং ২০১৮ সালে আবারো ঈদ বোনাস এবং মজুরি পরিশোধে দেরি হলে  সংগঠনটি সময়মতো তাদের পরিশোধের দাবি জানায়।   ন্যূনতম মজুরি  বিগিডব্লিউইউসির আরেকটি দাবির বিষয় হলো ন্যূনতম মজুরি বৃদ্ধি। উদাহরণস্বরূপ, বিগিডব্লিউইউসি ১৯৯৪ সালের ন্যূনতম মজুরি ১,৮০০ টাকা (~€১৭,৫/$২১,২) করার দাবিতে ২০০৪ সালের সেপ্টেম্বর মাসে বিক্ষোভের আয়োজন করেছিল। ২০১০ সালে, বিগিডব্লিউইউসি ঢাকার জাতীয় প্রেস ক্লাব এর সামনে বিক্ষোভের আয়োজন করে এবং ন্যূনতম মজুরি ৫,০০০ টাকা করার দাবি জানায়। ২০১৮ সালে, বিগিডব্লিউইউসি এবং অন্যান্য শ্রমিক অধিকার সংগঠন ন্যূনতম মজুরি ১৬,০০০ টাকা করার দাবি জানায়।   উৎসব  বিগিডব্লিউইউসি নিয়মিতভাবে বিভিন্ন গুরুত্বপূর্ণ দিবসের উদযাপনে অংশগ্রহণ করে, বিশেষ করে আন্তর্জাতিক শ্রমিক দিবস এবং বাংলাদেশের বিজয় দিবস। উদাহরণস্বরূপ, বিগিডব্লিউইউসি ২০০৪ সালের মে দিবসের প্রোগ্রাম আয়োজনকারী অনেক বাংলাদেশি ট্রেড ইউনিয়ন ও অন্যান্য সংগঠনের মধ্যে ছিল।   সমালোচনা  বিগিডব্লিউইউসির কর্মকাণ্ডের সমালোচনা করা হয়েছে, কারণ এটি প্রতিষ্ঠিত হওয়ার পর থেকে একটি পুনরাবৃত্ত প্যাটার্ন অনুসরণ করছে: প্রথমে কঠোর দাবি ঘোষণা করে, তারপর বিগমিএ-এর পক্ষ থেকে আলোচনায় অনীহা থাকে, তারপর ধর্মঘট এবং বিগমিএ দ্রুত চুক্তিতে আসার চেষ্টা করে, এবং শেষমেশ, চুক্তি বাস্তবায়ন না করার প্রবণতা দেখা যায়। এটি ইউনিয়নের অকার্যকারিতার একটি প্রধান উদাহরণ এবং "শ্রমের অক্ষমতার" একটি সূচক হিসেবে বর্ণনা করা হয়েছে।   ইতিহাস  বিগিডব্লিউইউসি ১৯৯৭ সালে জাতীয় গার্মেন্টস শ্রমিক ফেডারেশন এবং আরও ছয়টি শ্রমিক ফেডারেশনের দ্বারা প্রতিষ্ঠিত হয়েছিল।   সম্পর্কিত সংগঠন    জাতীয় গার্মেন্টস শ্রমিক ফেডারেশন  ইন্ডাস্ট্রিআল বাংলাদেশ কাউন্সিল  বাংলাদেশ জাতীয় গার্মেন্টস শ্রমিক কর্মচারী লীগ  বাংলাদেশ শ্রম গবেষণা ইনস্টিটিউট  বাংলাদেশ গার্মেন্টস শ্রমিক ফেডারেশন  বাংলাদেশ বিপ্লবী গার্মেন্টস শ্রমিক ফেডারেশন  বাংলাদেশ গার্মেন্ট শিল্প শ্রমিক ফেডারেশন   তথ্যসূত্র
thumb|২০১১ সালে ব্রাইট স্যার গ্রাহাম ফ্রাঙ্ক জেমস ব্রাইট (২ এপ্রিল ১৯৪২ - ১৯ জানুয়ারি ২০২৪) ছিলেন একজন ব্রিটিশ রাজনীতিবিদ এবং ব্যবসায়ী। কনজারভেটিভ পার্টির সদস্য হিসেবে তিনি ১৯৭৯ থেকে ১৯৯৭ সাল পর্যন্ত সংসদ সদস্য (এমপি) হিসেবে দায়িত্ব পালন করেন। পরবর্তীতে তিনি ২০১২ থেকে ২০১৬ সাল পর্যন্ত কেমব্রিজশায়ার পুলিশ এবং ক্রাইম কমিশনার হিসেবে দায়িত্ব পালন করেন।   রাজনৈতিক জীবন  একজন সক্রিয় তরুণ রক্ষণশীল সদস্য হিসেবে তিনি ১৯৬৫-৭৯ সাল পর্যন্ত থুরক বরো কাউন্সিলের সদস্য এবং ১৯৬৭-৭০ সাল পর্যন্ত এসেক্স কাউন্টি কাউন্সিলের সদস্য হিসেবে তার রাজনৈতিক দক্ষতা অর্জন করেছিলেন। তিনি ১৯৭০ এবং ১৯৭৪ সালে থুরক থেকে পার্লামেন্টে প্রতিদ্বন্দ্বিতা করে ব্যর্থ হন। ১৯৭৪ সালের দ্বিতীয় সাধারণ নির্বাচনে তিনি ডার্টফোর্ড থেকে প্রতিদ্বন্দ্বিতা করেন এবং ১৯৭৯ সালে লুটন ইস্ট থেকে নির্বাচিত হন। নির্বাচনী এলাকার সীমানা পরিবর্তনের পর তিনি ১৯৮৩ সালের সাধারণ নির্বাচনে লুটন সাউথে স্থানান্তরিত হন। ১৯৯৭ সালের সাধারণ নির্বাচনে লেবারের মার্গারেট মোরানের কাছে পরাজিত না হওয়া পর্যন্ত আসনটি ধরে রাখেন।  সংসদে থাকাকালীন ব্রাইট ১৮ বছর ধরে মন্ত্রিসভার বিভিন্ন সদস্যের সংসদীয় ব্যক্তিগত সচিব (পিপিএস) হিসেবে দায়িত্ব পালন করেছিলেন, বিশেষ করে জন মেজরের প্রধানমন্ত্রী হিসেবে তার প্রথম চার বছর (১৯৯০-৯৪)। এরপর ব্রাইট ১৯৯৪-৯৭ সাল পর্যন্ত কনজারভেটিভ পার্টির ভাইস-চেয়ারম্যান হিসেবে দায়িত্ব পালন করেন। ১৯৯৪ সালে তিনি নাইটহুড লাভ করেন।  ব্রাইট হাউস অফ কমন্সে দুটি প্রাইভেট মেম্বার বিল উত্থাপন করেন যা আইনে পরিণত হয়। ১৯৮৩ সালে প্রবর্তিত প্রথমটি ভিডিও রেকর্ডিং আইন ১৯৮৪ হিসেবে পাস হয়, যার অধীনে যুক্তরাজ্যের অভ্যন্তরে বিক্রয়ের জন্য বা ভাড়ার জন্য দেওয়া সমস্ত বাণিজ্যিক ভিডিও রেকর্ডিংয়ের একটি শ্রেণীবিভাগ থাকা বাধ্যতামূলক ছিল। ১৯৮৬ সালে ব্রাইট যুক্তরাজ্যের স্কুলগুলিতে বেত্রাঘাত বিলুপ্তির পক্ষে ছিলেন।  ১৯৯০ সালে প্রবর্তিত দ্বিতীয়,  ছিল "অ্যাসিড হাউস [পার্টি] বিল"  নামে পরিচিত, যা বিনোদন (বর্ধিত জরিমানা) আইন ১৯৯০-এ পরিণত হয়। কেমব্রিজশায়ারের পুলিশ ও অপরাধ কমিশনার ব্রাইটের প্রার্থীতা সম্পর্কিত তথ্যে তিনি এই বিলগুলিকে "তরুণদের সুরক্ষার লক্ষ্যে" বর্ণনা করেছেন।  ২০১২ সালের সেপ্টেম্বরে কেমব্রিজশায়ারের পুলিশ এবং অপরাধ কমিশনারের নির্বাচনে ব্রাইটকে কনজারভেটিভ পার্টি তাদের প্রার্থী হিসেবে নির্বাচিত করে। তিনি সেই বছরের নভেম্বরে নির্বাচনে জয়লাভ করেন। তার দলীয় ও ব্যবসায়িক সহকর্মী ব্রায়ান অ্যাশটনকে তার ডেপুটি হিসেবে নিযুক্ত করেন যা সম্ভাব্য পক্ষপাতিত্ব হিসেবে সমালোচিত হয়েছিল। ২০১২ সালের ডিসেম্বরে ব্রাইট "অসামাজিক" এবং "বিপজ্জনক" সাইকেল চালকদের বিরুদ্ধে কঠোর ব্যবস্থা নেওয়ার আহ্বান জানান। ২০১৩ সালের নভেম্বরে তিনি বলেছিলেন যে সাইকেলের হেলমেট বাধ্যতামূলক করা উচিত।   জীবনাবসান  ব্রাইট ১৯ জানুয়ারি ২০২৪ সালে ৮১ বছর বয়সে মারা যান।   তথ্যসূত্র    বহিঃসংযোগ    www.grahambright.com         |-  বিষয়শ্রেণী:রক্ষণশীল দল (যুক্তরাজ্য) এর কাউন্সিলর বিষয়শ্রেণী:নাইটস ব্যাচেলর বিষয়শ্রেণী:জন্মস্থান অনুপস্থিত বিষয়শ্রেণী:প্রধানমন্ত্রীর সংসদীয় ব্যক্তিগত সচিব বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭ বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:২০২৪-এ মৃত্যু বিষয়শ্রেণী:১৯৪২-এ জন্ম বিষয়শ্রেণী:ইংল্যান্ডের পুলিশ ও অপরাধ কমিশনার বিষয়শ্রেণী:রক্ষণশীল দল (যুক্তরাজ্য) এর পুলিশ ও অপরাধ কমিশনার বিষয়শ্রেণী:এসেক্স কাউন্টি কাউন্সিলের সদস্য
অপূর্বা অরোরা (জন্ম: ৫ জুন ১৯৯৬) একজন ভারতীয় অভিনেত্রী এবং মডেল।   জীবনী  অপূর্বা ১৯৯৬ সালের ৫ জুন ভারতের নয়াদিল্লিতে জন্মগ্রহণ করেছিলেন। তিনি হিন্দি, কন্নড়, পাঞ্জাবী এবং গুজরাতি চলচ্চিত্রে অভিনয় করেছেন।  তিনি সিদ্ধার্থ চলচ্চিত্রের মাধ্যমে কন্নড় চলচ্চিত্রে অভিষেক করেছিলেন। চলচ্চিত্রটি দেখে অনেকেই তাকে জনপ্রিয় তেলুগু অভিনেত্রী অমলা আক্কিনেনির মেয়ে বলে ভেবেছিলেন।  ১২ বছর বয়সে তিনি প্রথমবার চলচ্চিত্রে অভিনয় করেছিলেন। তিনি বিভিন্ন বিজ্ঞাপন প্রচারে অংশ নিয়েছিলেন এবং বিশেষত তার গ্ল্যাম আপ ও ক্যাডবারি পার্ক'র বিজ্ঞাপনের জন্য পরিচিত মুখ হয়ে উঠেছিলেন। ২০১২ সালে তিনি মিস্ট্রি হান্টার্স ইন্ডিয়া নামে ডিসকভারি কিডস'র ডকুমেন্টারি টেলিভিশন ধারাবাহিকে এক্সপ্লোরারের ভূমিকায় কাজ করেছিলেন। তিনি ইউটিউব চ্যানেল ফিল্টারকপির একজন সদস্য। রোহান শাহ অভিনীত তার এভরি স্কুল রোম্যান্স ভিডিওটি ইউটিউবে ৫ দিনের মধ্যে ৭.৫ মিলিয়ন ভিউ পেয়েছিল। তিনি গগন অরোরার সাথে একটি প্রণয়ধর্মী ওয়েব ধারাবাহিকে অভিনয় করেছিলেন। তিনি খুশি চরিত্রে বিভিন্ন ইউটিউব ওয়েব ধারাবাহিকেও অভিনয় করেছেন।   চলচ্চিত্রের তালিকা   বছর চলচ্চিত্র ভাষা ভূমিকা মন্তব্য ২০১১ বাবল গাম হিন্দি জেনি ২০১২ ওএমজি - ওহ মাই গড! হিন্দি জিগনা ২০১৩ টিনএজ কন্নড় প্রীতি ২০১৪ দেখ তামাশা দেখ হিন্দি সাব্বো ২০১৪ হলিডে: এ সোলজার ইজ নেভার অফ ডিউটি হিন্দি পিঙ্কি ২০১৫ ডিসকো সিং পাঞ্জাবী প্রিয়া ২০১৫ সিদ্ধার্থ কন্নড় খুশি ২০১৫ সাথীও চালিও খোদালধাম গুজরাতি অমি / বিজলি ২০১৭ মান্ঝা মারাঠি মায়া ২০১৭ মুগুলু নাগে কন্নড় চারুলতা ২০১৮ গ্যাংস্টার্স (ওয়েব ধারাবাহিক) তেলুগু কীর্তি অ্যামাজন ভিডিও ২০১৮ কলেজ রোম্যান্স (ওয়েব সিরিজ) হিন্দি নায়রা টাইমলাইনার্স ২০১৯ প্রনাম হিন্দি সোহা ২০২০ রং নাম্বার (টেলিভিশন ধারাবাহিক) হিন্দি খুশি আরভিসিজে মিডিয়া   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৯৬-এ জন্ম বিষয়শ্রেণী:ভারতীয় শিশু অভিনেত্রী বিষয়শ্রেণী:গুজরাতি চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:দিল্লির নারী মডেল বিষয়শ্রেণী:ভারতীয় নারী নৃত্যশিল্পী বিষয়শ্রেণী:নয়াদিল্লির অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:দিল্লির নৃত্যশিল্পী
আঘাত মজিবর রহমান পরিচালিত ১৯৮৬ সালের বাংলাদেশী নাট্যধর্মী চলচ্চিত্র। এঞ্জেল মুভিজের ব্যানারে নির্মিত ও পরিবেশিত চলচ্চিত্রটির চিত্রনাট্য লিখেছেন পরিচালক মজিবর নিজেই। এতে শ্রেষ্ঠাংশে অভিনয় করেন আলমগীর, রোজিনা, গোলাম মুস্তাফা প্রমুখ।  চলচ্চিত্রটি ১৯৮৬ সালের ১৫ই আগস্ট বাংলাদেশে মুক্তি পায়। এটি ১১তম জাতীয় চলচ্চিত্র পুরস্কারে শ্রেষ্ঠ সম্পাদক বিভাগে একটি পুরস্কার লাভ করে।   অভিনয়শিল্পীদল   আলমগীর - মাসুদ  রোজিনা - মিতু  প্রবীর মিত্র - রাশেদ  গোলাম মুস্তাফা - মাসুদের বাবা  রোজী আফসারী - মিতু ও রাশেদের মা  আনোয়ার হোসেন - মাস্টার সাহেব  সাদেক বাচ্চু  ব্ল্যাক আনোয়ার  আখতার হোসেন  সৈয়দ আখতার আলী   সঙ্গীত  আঘাত চলচ্চিত্রটির সুরারোপ করেছেন আলাউদ্দিন আলী।   পুরস্কার   পুরস্কার বিভাগ মনোনীত ফলাফল  জাতীয় চলচ্চিত্র পুরস্কার শ্রেষ্ঠ সম্পাদক মুজিবুর রহমান দুলু     তথ্যসূত্র    বহিঃসংযোগ   বিষয়শ্রেণী:১৯৮৬-এর চলচ্চিত্র বিষয়শ্রেণী:১৯৮৬-এর প্রণয়ধর্মী নাট্য চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী প্রণয়ধর্মী নাট্য চলচ্চিত্র বিষয়শ্রেণী:আলাউদ্দিন আলী সুরারোপিত চলচ্চিত্র
স্যার জাহাঙ্গীর গান্ধী  (১৮ নভেম্বর ১৮৯৬ - ১৭ এপ্রিল ১৯৭২) ছিলেন একজন ভারতীয় ব্যবসায়ী। ভারতের ঝাড়খণ্ড রাজ্যের জামশেদপুরে অবস্থিত টাটা স্টিল নির্মাণে তার অবদান ছিল। ১৯৫৮ সালে তিনি পদ্মভূষণ সম্মানে ভূষিত হন। ১৯৪১ সালে কম্প্যানিয়ন অফ দ্য অর্ডার অফ দ্য ইন্ডিয়ান এম্পায়ার (সিআইই) সম্মান পাবার পর, ১৯৪৫ সালে তিনি নাইট উপাধিতে ভূষিত হন। ১৯৫২ সালে তিনি টেরিটোরিয়াল আর্মিতে সম্মানসূচক লেফটেন্যান্ট কর্নেল এবং ১৯৫৭ সালের এপ্রিলে সম্মানসূচক কর্নেল হন। ১৯৬৪ সালে, গ্র্যাজুয়েট স্কুল অফ বিজনেসের ৫০তম বার্ষিকী উপলক্ষে কলম্বিয়া বিশ্ববিদ্যালয় তাঁকে ডক্টর অফ ল'স-এর সম্মানসূচক ডিগ্রি প্রদান করে।    তথ্যসূত্র   বিষয়শ্রেণী:বাণিজ্য ও শিল্পে পদ্মভূষণ প্রাপক বিষয়শ্রেণী:পারসি ব্যক্তি বিষয়শ্রেণী:ঝাড়খণ্ডের ব্যবসায়ী বিষয়শ্রেণী:১৯৭২-এ মৃত্যু বিষয়শ্রেণী:১৮৯৬-এ জন্ম
খানজাহান আলী থানা বাংলাদেশের খুলনা বিভাগের খুলনা জেলার অন্তর্গত একটি থানা। পীর খান জাহান আলীর নামে নামাঙ্কিত। মুলত যায়গাটি বিসিক শিল্পনগরীর মধ্যেই এর অবস্থান। বিসিক শিরোমণি আবার খুলনা জেলার ফুলতলা উপজেলার একটি বৃহৎ গ্রাম বলে পরিচিত।   অবস্থান  খানজাহান আলী থানার অবস্থান ২২°৫৩´ থেকে ২২°৫৫´ উত্তর অক্ষাংশ এবং ৮৯°২৯´ থেকে ৮৯°৩১´ পূর্ব দ্রাঘিমাংশ।   শিক্ষা  এখানে শিক্ষার হার পুরুষ ৭৮.৮৯%, মহিলা ৬৭.৯৩%।   উল্লেখযোগ্য শিক্ষা প্রতিষ্ঠান   গিলাতলা মাধ্যমিক বিদ্যালয়  গিলাতলা মধ্যপাড়া সতন্ত্র ইবতেদায়ী মাদ্রাসা  গিলাতলা দাখিল মাদ্রাসা   ক্যান্টনমেন্ট পাবলিক সেকেন্ডারি  স্কুল   ক্যান্টনমেন্ট পাবলিক স্কুল এন্ড কলেজ  জাহানাবাদ ইংলিশ স্কুল       খানজাহান আলী আদর্শ কলেজ  খুলনা প্রকৌশল ও প্রযুক্তি বিশ্ববিদ্যালয়  গভঃ ল্যাবরেটরি হাই স্কুল,খুলনা  শিরোমণি মাধ্যমিক বিদ্যালয়  শিরোমণি হাফিজিয়া মাদ্রাসা   খানাবাড়ী গার্লস হাই স্কুল  শিরোমণি আলিম মাদ্রাসা  আটরা গিলাতলা সরকারী প্রাথমিক বিদ্যালয়  আটরা শ্রীনাথ মাধ্যমিক বিদ্যালয় মশিয়ালী মাধ্যমিক বিদ্যালয়  মশিয়ালী দারুল উলুম দাখিল মাদ্রাসা  আলিম ইস্টার্ন মাধ্যমিক বিদ্যালয় খুলনা উন্নয়ন কর্তৃপক্ষ খানজাহান আলী সরকারি মাধ্যমিক বিদ্যালয়   অর্থনীতি  এলাকার প্রধান কৃষি ফসল ধান, পাট, পান, সুপারি।   তথ্যসূত্র   বিষয়শ্রেণী:খুলনা জেলার থানা বিষয়শ্রেণী:খান জাহান আলীর নামাঙ্কিত স্মারক বিষয়শ্রেণী:খুলনা জেলার উপজেলা
ব্যবহার   {{তথ্যছক প্রাণীর জাত |name                  =  |image                 =  |image_size            =  |alt                   =  |caption               =  |status                =  |alt_name              =  |nickname              =  |country               =  |distribution          =  |standard              =  |use                   =  |male_weight           =  |female_weight         =  |male_height           =  |female_height         =  |skin_color            =  |egg_color             =  |comb                  =  |crest                 =  |feather               =  |coat                  =  |type                  =  |wool_color            =  |face_color            =  |horn                  =  |color                 =  |litter_size           =  |life_span             =  |fur_type              =  |features              =  |trait_label           =  |trait_data            =  |trait1_label          =  |trait1_data           = <!-- etc, up to trait4_label / trait4_data --> |classification_label  =  |classification_data   =  |classification1_label =  |classification1_data  = <!-- etc, up to classification8_label / classification8_data --> |notes                 =  |vernacular_name       =  |binominal_name        =  |trinominal_name       =  }}   ক্ষুদ্রগঠন    টেমপ্লেটের উপাত্ত
বালি (বিধানসভা কেন্দ্র) ভারতের পশ্চিমবঙ্গ রাজ্যের  হাওড়া জেলার একটি বিধানসভা কেন্দ্র।  এলাকা ভারতের সীমানা পুনর্নির্ধারণ কমিশনের নির্দেশিকা অনুসারে ১৬৯ নং বালি বিধানসভা কেন্দ্রটি বালি পৌরসভার অন্তর্গত।  বালি বিধানসভা কেন্দ্রটি ২৫ নং হাওড়া লোকসভা কেন্দ্রের অন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৫১বালিরতন মনি চট্টোপাধ্যায় ভারতীয় জাতীয় কংগ্রেস  ১৯৫৭মতিলাল বসু ভারতীয় জাতীয় কংগ্রেস১৯৬২শঙ্কর লাল মুখোপাধ্যায় ভারতীয় জাতীয় কংগ্রেস১৯৬৭এস এন মুখার্জী ভারতীয় জাতীয় কংগ্রেস১৯৬৯পতিত পবন পাঠক ভারতের কমিউনিস্ট পার্টি (মার্ক্সবাদী)১৯৭১পতিত পবন পাঠক ভারতের কমিউনিস্ট পার্টি (মার্ক্সবাদী) ১৯৭২ভবানী শঙ্কর মুখার্জী ভারতীয় জাতীয় কংগ্রেস  ১৯৭৭পতিত পবন পাঠক ভারতের কমিউনিস্ট পার্টি (মার্ক্সবাদী)১৯৮২পতিত পবন পাঠক ভারতের কমিউনিস্ট পার্টি (মার্ক্সবাদী) ১৯৮৭সুপ্রিয় বসু ভারতীয় জাতীয় কংগ্রেস  ১৯৯১পতিত পবন পাঠক ভারতের কমিউনিস্ট পার্টি (মার্ক্সবাদী)১৯৯৬কনিকা গাঙ্গুলী ভারতের কমিউনিস্ট পার্টি (মার্ক্সবাদী)২০০১কনিকা গাঙ্গুলী ভারতের কমিউনিস্ট পার্টি (মার্ক্সবাদী)২০০৬কনিকা গাঙ্গুলী ভারতের কমিউনিস্ট পার্টি (মার্ক্সবাদী)২০১১সুলতান সিংসর্বভারতীয় তৃণমূল কংগ্রেস ২০১৬বৈশালী ডালমিয়া সর্বভারতীয় তৃণমূল কংগ্রেস  ২০২১                    রানা চ্যাটার্জী   সর্বভারতীয় তৃণমূল কংগ্রেস  নির্বাচনী ফলাফল     ১৯৭৭ - ২০০৬ পশ্চিমবঙ্গ বিধানসভা নির্বাচনে ২০০৬, ২০০১ ও ১৯৯৬ সালে  সিপিআই(এম) এর কানিকা গাঙ্গুলী তার নিকটতম প্রতিদ্বন্দ্বীকে ২০০৬ সালে তৃণমূল কংগ্রেসের রেখা রাউতকে, ২০০১ সালে কংগ্রেসের সুপ্রিয় বসু এবং ১৯৯৬ সালে কংগ্রেসের বণী কুমার সিংহকে পরাজিত করে। শুধুমাত্র বিজয়ী ও রানার্সকে উল্লেখ করা হচ্ছে, সিপিআই(এম) এর পতিত পবন পাঠক ১৯৯১ সালে কংগ্রেসের সুপ্রিয় বসুকে পরাজিত করে।  ১৯৮৭ সালে কংগ্রেসের সুপ্রিয় বসু সিপিআই (এম) এর পতিত পবন পাঠককে পরাজিত করেন।  পতিত পবন পাঠক ১৯৮২ সালে কংগ্রেসের বণী কুমার সিংহকে পরাজিত করেন  এবং কংগ্রেসের গণেশ পাঠককে ১৯৭৭ সালে পরাজিত করেন।  ১৯৫১ - ১৯৭১ কংগ্রেসের ভবানী শংকর মুখার্জী ১৯৭২ সালে জিতেছিলেন। ১৯৭১ ও ১৯৬৯ সালে সিপিআই(এম) এর পতিত পবন পাঠক জয়ী হন। কংগ্রেসের এস এন মুখার্জী ১৯৬৭ সালে জয়ী হন।  কংগ্রেসের শঙ্কর লাল মুখোপাধ্যায় ১৯৬২ সালে জয়ী হন।  কংগ্রেসের মনিলাল বসু ১৯৫৭ সালে জয়ী হন।  স্বাধীন ভারতের প্রথম নির্বাচন ১৯৫১ সালে, কংগ্রেসের রতন মনি চট্টোপাধ্যায় বালি আসন লাভ করেন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:হাওড়া জেলার রাজনীতি বিষয়শ্রেণী:১৯৫২-এ পশ্চিমবঙ্গে প্রতিষ্ঠিত
সোনাকাটা বাংলাদেশের বরগুনা জেলার অন্তর্গত তালতলী উপজেলার একটি ইউনিয়ন।   আয়তন  সোনাকাটা ইউনিয়নের আয়তন ১৮,৮৬৪ একর।   প্রশাসনিক কাঠামো  সোনাকাটা ইউনিয়ন তালতলী উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম তালতলী থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী সোনাকাটা ইউনিয়নের মোট জনসংখ্যা ১১,২৬৬ জন। এর মধ্যে পুরুষ ৫,৬১৯ জন এবং মহিলা ৫,৬৪৭ জন। মোট পরিবার ২,৯২১টি।   শিক্ষা  ২০১১ সালের আদমশুমারি অনুযায়ী সোনাকাটা ইউনিয়নের সাক্ষরতার হার ৫৫.৭%।   মাধ্যমিক বিদ্যালয় - ০১ টি;  প্রাথমিক বিদ্যালয় - ০৬ টি  মাদ্রাসা- ০৬ টি   অর্থনীতি    হাট-বাজার - ৪ টি।   দর্শনীয় স্থানসমূহ  সমুদ্র তীরবর্তী হওয়ায় সোনাকাটা প্রাকৃতিকভাবেই সমৃদ্ধ। এখানে রয়েছেঃ আশার চর, ফাতরার বন, পিকনিক স্পট, টেংরাগিরি ইকোপার্ক প্রভৃতি।   যোগাযোগ ব্যবস্থা  প্রধানত সড়ক পথ এবং নদী পথে যোগাযোগ ব্যবস্থা আছে।   চেয়ারম্যানগনের তালিকা    ফরাজী মোঃ ইউনুছ (২০১১-২০১৫)    সুলতান আহমেদ ফরাজী (২০১৬-২০২১)   ফরাজী মোঃ ইউনুছ (২০২২-)    আরও দেখুন   তালতলী উপজেলা  তালতলী থানা  বরগুনা জেলা   তথ্যসূত্র    বহিঃসংযোগ   বিষয়শ্রেণী:তালতলী উপজেলার ইউনিয়ন
জোহান যোফ্ফানি (জন যোফ্ফানি) (১৩ মার্চ ১৭৩৩ - ১১ নভেম্বর ১৮১০) একজন প্রখ্যাত জার্মান চিত্রশিল্পী যিনি ইংল্যান্ডেই তার শিল্পী-জীবনের প্রধান সময়টুকু অতিবাহিত করেছেন। তার অঙ্কিত অসংখ্য চিত্রকলা ইংল্যান্ডের প্রধান প্রধান চিত্রশালা; যেমন: ন্যাশনাল গ্যালারী, লন্ডন, টেট গ্যালারী, রাজকীয় সংগ্রহশালা প্রভৃতি স্থানে প্রদর্শিত হয়। thumb|জোহান জোফানির আঁকা ‘নাগাপন ঘাট’, , ক্যানভাসে তেলরং, ১৭৮৭ সংগ্রহ: চার্লস গ্রেগ; ছবিতে ঢাকার কলম্বো সাহেবের সমাধিসৌধ।  চিত্রশালা    তথ্যসূত্র    বহিঃসংযোগ     Connected Histories: British History Sources, 1500-1900 This JISC-funded web service provides federated searching of online historical resources for research. The web link provides access to primary sources which refer to Zoffany.  BANGLAPEDIA - National Encyclopedia of Bangladesh  বিষয়শ্রেণী:জার্মান চিত্রশিল্পী বিষয়শ্রেণী:ইংরেজ চিত্রশিল্পী বিষয়শ্রেণী:১৭৩৩-এ জন্ম বিষয়শ্রেণী:১৮১০-এ মৃত্যু